Klaskamers by Noordwes-skool verwoes in brand | Maroela Media
Klaskamers by Noordwes-skool verwoes in brand
Vier klaskamers by Itumeleng Primary School in Letlhabile naby Brits is in 'n brand verwoes, het die departement van onderwys in Noordwes, Woensdag gesê.
George Marindi, waarnemende woordvoerder, het gesê die klaskamers het Maandagaand afgebrand en die plafonne, mure, kaste, swartborde, boeke, handboeke, lêers en dokumente is beskadig.
Sello Lehari, provinsiale LUR vir onderwys en sportontwikkeling, het die polisie gemaan om die ondersoek na die oorsaak van die brand te bespoedig. "Dit is ontstellend. Ons hoop dat 'n verslag so gou as moontlik beskikbaar gemaak sal word. Ek is dankbaar vir die lede van die gemeenskap wat dadelik owerhede in kennis gestel het en self ingespring het om die brand te blus," het Lehari gesê. "Dit is die tipe gemeenskap en ouerbetrokkenheid wat ons graag in alle buurte sal wil sien. Hulle het eienaarskap geneem vir hul skool."
Die stoor, rekenaarlaboratorium en skoolsaal sal intussen vir klasse gebruik word.
Verkope van ru-olie bo verdenking, sê minister
Die leiers van more brand alles ….blink toekoms vir almal
Ek hoor daar is baie groot bome in Noordwes.
Onderrigsentrums smeul noord, suid, oos en wes. Dit lyk tog of baie leerders en studente verkies om onder bome onderrig te ontvang… sonder biblioteke in die omtrek. Baie boeke gee party mense skynbaar die ritteltits en angsaanvalle. Onthou tog die Afrika-son skroei… as iemand dit dalk dit sou oorweeg om die boomklaskamer se dak af te brand… Bome vat maklik 30 jaar om 'n goeie skaduwee te gooi.
Toe die skole in die apartheidsjare gebrand het was dit INTERNASIONALE nuus, nou is dit maar net nog 'n berig, en ek is seker as jy die hoeveelheid skole tel wat in die afgelope jaar gebrand het en die hoeveelheid wat in die apartheidsjare gebrand het, oorskry laasgenoemde beslis eersgenoemde. Waar is die buiteland nou? Waar is die redes vir die afbrand van skole? Toe dit teen Afrikaans uitgebrand is was dit 'geoorloof' en almal het simpatie gehad, nou dat dit vir geen rede uitgebrand word nie, word daar nie videos gemaak en die wereld ingestuur nie, waar is die… Lees meer »
Ouers moet begin verantwoordelikheid vat vir hulle kinders se dade. As jou kind 'n klas brand moet jy maar betaal daarvoor. Daar is geen gevolge vir hierdie nie. As jy iets brand kry jy net 'n waarskuwing. Dit is nonsens.